**Paskaidrojuma raksts**

**Rīgas domes 2024. gada ­\_\_. \_\_\_\_\_\_\_\_ saistošajiem noteikumiem Nr. \_\_\_\_\_\_\_\_\_\_\_\_\_**

**“Par** **ielu un laukumu nosaukuma zīmju, ēku, telpu grupu numura zīmju un virziena rādītāju uz infrastruktūras, kultūras vai tūrisma objektiem izvietošanas kārtību Rīgas pilsētā”**

|  |
| --- |
| 1. **Mērķis un nepieciešamības pamatojums**

Saistošie noteikumi nosaka kārtību, kādā izvieto ielu un laukumu nosaukuma zīmes, ēku, telpu grupu numura zīmes un virziena rādītājus uz infrastruktūras, kultūras vai tūrisma objektiem Rīgas valstspilsētas pašvaldības (turpmāk – Pašvaldības) administratīvajā teritorijā, tādējādi tiek nodrošināta adresācijas objekta atrašanās vietas ātra identificēšana un vienots vizuālais tēls Pašvaldības teritorijas labiekārtošanai.Šobrīd spēkā ir Rīgas domes 2013. gada 22. oktobra saistošie noteikumi Nr. 62 "Par ielu un laukumu nosaukuma zīmju, ēku, telpu grupu numura zīmju un virziena rādītāju uz infrastruktūras, kultūras vai tūrisma objektiem izvietošanas kārtību Rīgas pilsētā". Pašvaldību likuma Pārejas noteikumu 6. punkts nosaka "Dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu." Līdz ar to ir nepieciešams pieņemt jaunus saistošos noteikumus, kas nosaka ielu un laukumu nosaukuma zīmju, ēku, telpu grupu numura zīmju un virziena rādītāju uz infrastruktūras, kultūras vai tūrisma objektiem noformēšanas un izvietošanas kārtību Pašvaldībā. |
| **2. Fiskālā ietekme uz pašvaldības budžetu, iekļaujot attiecīgus aprēķinus**Ietekmes uz pašvaldības budžetu nav, proti, saglabājas esošā plānotā budžeta ietvaros. Saistošo noteikumu īstenošana neietekmēs pašvaldībai pieejamos cilvēkresursus, paliks spēkā līdzšinējie iesaistītie resursi. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**Adresācijas sistēmas ieviešanai Pašvaldības teritorijā ir obligāts raksturs un tā ir vērsta uz veiksmīgas sociāli ekonomiskās vides realizēšanu.Saistošo noteikumu pieņemšana nerada jaunu ietekmi uz vidi, uzņēmējdarbības vidi un konkurenci. |
| **4. Ietekme uz administratīvajām procedūrām un to izmaksām**Pašvaldība nodrošina ielu un laukumu nosaukuma zīmju izgatavošanu par pašvaldības līdzekļiem. To uzstādīšanu uz norāžu stabiem nodrošina pašvaldība, savukārt par izvietošanu pie ēkas vai žoga atbilstoši šo noteikumu prasībām ir atbildīgs ielai vai laukumam piegulošā stūra zemesgabala vai ēkas īpašnieks vai tiesiskais valdītājs.Par ēkas numura zīmes izgatavošanu un izvietošanu atbilstoši šo noteikumu prasībām ir atbildīgs ēkas īpašnieks vai tiesiskais valdītājs.Par telpu grupas numura zīmes izgatavošanu un izvietošanu atbilstoši noteikumu prasībām atbildīgs ēkas, telpu grupas īpašnieks vai tiesiskais valdītājs.Pašvaldība izvieto šo saistošo noteikumu prasībām atbilstošus virziena rādītājus uz infrastruktūras, kultūras vai tūrisma objektiem. |
| **5. Ietekme uz pašvaldības funkcijām un cilvēkresursiem**Saistošo noteikumu pieņemšana nerada izmaiņas pašvaldības funkciju veikšanā un cilvēkresursos. |
| **6. Izpildes nodrošināšana**Saistošo noteikumu izpildi nodrošina Pašvaldības Pilsētas attīstības departaments un Pašvaldības centrālas administrācijas Teritorijas labiekārtošanas pārvalde. |
| **7. Prasību un izmaksu samērīgums pret ieguvumiem, ko sniedz mērķa sasniegšana**Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| **8. Izstrādes gaitā veiktās konsultācijas ar privātpersonām un institūcijām, tostarp sabiedrības viedokļa noskaidrošanā gūtā informācija**Saistošo noteikumu izstrādes laikā tika veiktas konsultācijas ar Pašvaldības speciālistiem.Saistošo noteikumu projekts laikā no 2024. gada \_\_. aprīļa līdz 2024. gada \_\_. aprīlim publicēts pašvaldības oficiālajā tīmekļvietnē sabiedrības viedokļa noskaidrošanai.  |

Rīgas domes priekšsēdētājs V. Ķirsis